Joriy yilning 22 fevral kuni Toshkentdagi «International Hotel Tashkent» mehmonxonasida Shvetsiyaning yirik kompaniyalari ishtirokida o‘zbek-shved biznes forumi va kooperatsion birjasi bo‘lib o‘tadi. Bu haqda O‘zbekiston savdo-sanoat palatasining Axborot xizmati xabar bermoqda. O‘zbekiston Respublikasi Savdo-sanoat palatasi tomonidan Business Sweden nomli Shvetsiyaning savdo va investitsion kengashi bilan hamkorlikda Shvetsiyaning O‘zbekistondagi elchisi (qarorgohi Stokgolmda) Ingrid Tersman boshchiligida shved ishbilarmonlarining O‘zbekistonga tashrifi tashkillashtirilmoqda. Delegatsiya tarkibiga tog‘-kon sanoati, energetika va telekommunikatsiya sohalari, shuningdek, transport va infratuzilmani rivojlantirish bo‘yicha ish yuritadigan Shvetsiyaning yirik kompaniyalari vakillari kiritilgan.